પ્રદર્શન દરમિયાન મોટા ભાગની મહિલાઓએ તેમના ચહેરા બેસબૉલ કેપ, સનગ્લાસીસ અને સર્જિકલ માસ્કથી ઢાંકેલા રાખ્યા હતા. મહિલાઓએ દક્ષિણ કોરિયામાં ખોફમાં જીવી રહેલી યુવતીઓ વિશે જણાવ્યું હતું. રિપોર્ટ મુજબ, મહિલાઓનું કહેવું છે કે, બાથરૂમમાં કેમેરા ન હોવા જોઈએ. શહેરમાં સર્જાઈ રહેલા ખોફનાક માહોલની ચર્ચા દરમિયાન એક મહિલાએ કહ્યું કે, ઘણી વાર સબવેમાં એવી જગ્યાઓએ કેમેરા લાગેલા હોય છે કે, યુવતીઓનાં સ્કર્ટની અંદરની તસવીરો લેવાઈ શકે છે.